கேள்வி: தீர்த்தம் (ஊர்) - பெயராய்வு குறித்து விரிவாக சொல்லுங்கள்.
பதில்: இந்த ஊரில் பழமையான தீர்த்தகிரீசுவரர் கோயில் உள்ளது. கோயிலுக்கு அருகில் ஒரு நீரூற்று உள்ளது. கோயிலில் சிவனை வழிபட்டட பிறகு இந்த ஊற்று நீரை தீர்த்தமாக பக்தர்கள் குடிக்கின்றனர். இந்த தீர்த்தத்தினாலேயே இந்த ஊருக்கு தீர்த்தம் என்ற பெயர் உண்டானது. இப்பகுதியில் கிடைத்த விஜயநகரப் பேரரசு இரண்டாம் புக்க ராயன் காலத்திய (கி.பி. 1394, சகம் 1316) கல்வெட்டில் ''நிகரிலி சோழ மண்டலத்து விராவு நாட்டில் அமைந்த தீர்த்த புசவூர் என்னும் தீர்த்தம்'' என்று குறிப்பிடுகிறது.
கேள்வி: தீர்த்தம் (ஊர்) - அமைவிடம் பற்றி விளக்கவும்.
பதில்: வேப்பனப்பள்ளி ஊராட்சி ஒன்றியம் உட்பட்ட இந்த ஊரானது கிருட்டிணகிரியிலிருந்து பேரிகை (ஊர்) செல்லும் சாலையில் உள்ளது. இந்த ஊர் வேப்பனப்பள்ளியில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 32 கிலோமீட்டர் தொலைவிலும், மாநிலத் தலைநகரான சென்னையில் இருந்து 274 கிலோமீட்டர் தொலைவிலும் உள்ளது.